
Jászárokszállási Strand – és Termálfürdő Házirendje
I. Nyitvatartási és általános szabályok

1. A Strand – és Termálfürdő nyitvatartási ideje május hónap, mint előszezonból szeptember hónap, mint utószezonból, valamint a főszezonból áll, amely június 01–től augusztus 31-ig tart. Az elő -, és utószezonban történő nyitvatartási idejéről az üzemeltető a mindenkori időjárás függvényében rendelkezik.
2. A nyitvatartási időről az érvényben lévő árakról, kedvezményekről a nyitvatartás rendjéről a fürdő bejáratánál elhelyezett információs táblákról, valamint Jászárokszállás város honlapján (www.jaszarokszallas.hu) lehet tájékozódni.
3. A Strandpénztár által kiadott jegyek és bérletek felhasználásával kapcsolatban a pénztárnál lehet részletes tájékoztatást kapni. A jegyek megváltásuk után vissza nem válthatóak.
4. A belépőjegy megváltásával a Vendég tudomásul veszi és elfogadja a Házirend rendelkezéseit.
5. A belépőjegy megvásárlásakor a Vendégek nyugtát kapnak, melyet távozásig kötelesek megőrizni. A Strandfürdő használatának jogosultságát igazoló színes karszalagot – melyet a belépéskor a pénztáros ad át – a csuklóra rögzítve kötelesek hordani. A Vendégek a belépőjegy vásárlásakor esetleges számlaigényüket kötelesek a pénztáros részére előre jelezni. A Strandfürdő pénztára működésrendjének megfelelően minden nap nyitvatartási idő letelte előtt egy órával zár. A pénztárzárást követően a Strand - és Termálfürdő területére további Vendég már nem léphet be.
6. A szolgáltatás díja csak a pénztárban fizethető ki bankkártyával, SZÉP kártyával vagy készpénzzel (erről a pénztáros ad információt). A bejáratnál elhelyezett értékmegőrző széfben megőrző szekrények kaució ellenében megváltható. Kaució csak készpénzzel fizethető.
7. A szolgáltatás ára a kiszolgálási díjat is magában foglalja, ezért a Strand dolgozója semmiféle külön juttatást nem kérhet. A pénztáros kivételével, a Strand más dolgozója készpénzt nem vehet át a vendégtől.
8. Vendégek a medencéket zárás előtt 15 perccel kötelesek elhagyni.  A Strand területét a Vendégek záróráig kötelesek elhagyni. Az esetlegesen ennél később távozó Vendég kaucióját aznap nem áll módunkba visszafizetni, és ha három nap után a Vendég nem jelentkezik a kaucióért, úgy akkor az a pénztárba véglegesen bevételezésre kerül, azt a Vendég vissza nem követelheti.
9. A nyitvatartási rendtől való eltérés esetén hirdetményben értesíti az Üzemeltető a Vendégeket.
10. Kedvezményes jegy kizárólag érvényes személyi azonosságot igazoló dokumentum mellett, kedvezményre jogosító kártya, érvényes diák- illetve nyugdíjas igazolvány, lakcímkártya felmutatása és ellenőrzése mellett vásárolható. A kedvezményre jogosító igazolványt a belépőjegy vásárlásakor egyidőben köteles a Vendég felmutatni. Diákjegy 25 éves korig adható ki a diák igazolvánnyal rendelkező középiskolai, illetve nappali vagy levelező tagozatú felsőfokú intézmény diákja részére.
11. A Strand alap- és kiegészítő szolgáltatásait a Vendégek saját felelősségükre vehetik igénybe.
12. A Strand területére a Vendégek a beléptető kapun keresztül, érvényes jegy vagy belépő kezelését követően jogosultak belépni. A napi belépőjegy és/vagy érvényesített bérleti igazolása annak érvényesítési napjára érvényes. 
13. A napi belépőjegy vissza nem váltható, egyszeri belépésre jogosítja birtokosát. A jegy a Strand területének elhagyását követően aznapi újbóli belépésre csak a belépésnél kapott nyugta és csuklóra felhelyezett karszalag együttes felmutatásával jogosítja birtokosát. A 12. életévét be nem töltött gyermekek kizárólag kísérettel tartózkodhatnak a Strand területén, és nagykorú kísérő felelősségére használhatják a Strand szolgáltatásait/létesítményeit.
14. A pihenőágyakat minden Vendég rendeltetésszerűen, térítés nélkül használhatja.
15. A Strand létesítményeit, szolgáltatásait mindenki csak saját felelősségére használhatja.
16. Az üzemidőt, a Strand vezetősége indokolt esetben megváltoztathatja (viharos szél, felhőszakadás, jégeső, villámlás, műszaki hiba stb.). A változásról a pénztárnál kifüggesztett hirdetmény vagy a hangosbemondón közzétett ismertető segítségével tájékozódhatnak a Vendégek.
17. A teljeskörű szolgáltatástól eltérő üzemmenetről a strand pénztáránál írásban, hirdetmény formájában kell tájékoztatni a vendégeket. A Strandvendég a belépőjegy megvásárlásával mindezt tudomásul veszi, a megváltozott helyzetből adódóan, későbbi kártérítésre – jegyvisszaváltásra nem lesz jogosult.
18. Úszásoktatást, a pénztárnál megváltott jegy (vagy bérlet) ellenében csak úszásoktató, edző, testnevelő tanár végezhet.

II. Medencék használata
19. A medencék használata előtt zuhanyozó és lábmosó használata kötelező! A medencék használata után a zuhanyozó használata ajánlott.
20. A medencék biztonsági felügyeletéért, a medencék vizének, a medencék környezetének a tisztaságáért, a mentőfelszerelések készenlétben tartásáért, a mentőládák felszereléséért, a vízből mentettekhez az orvos/mentőtiszt kihívásáért (akkor is, ha a mentés látszólag zavartalanul folyt le és a mentett jól érzi magát) az úszómester/személyzet felelős.
21. A gyermekmedencét kizárólag gyermekek használhatják, a kihelyezett tájékoztató tábláknak megfelelően. Felnőttek csak indokolt esetben tartózkodhatnak a medencében.
22. A Vendég számára mély vizet csak úszni tudó vendégeink vehetik igénybe. Kivéve ez alól a szakképzett úszás oktatóval felügyelt úszásoktatás alkalmát, vagy úszni tudó kísérővel együtt, a kísérő felelősségére történő jelenlétével.
23. A gyermek medencét 12. életévüket be nem töltött gyermekek jogosultak használni nagykorú felügyelete mellett.
24. Kísérők a gyermek medencét kizárólag gyermekfelügyelet céljából – medencefelügyelő hozzájárulásával - vehetik igénybe.
25. Az úszómedencét úszni tudó személyeknek ajánlott igénybe venni.
26. A medencéket a nyitvatartási idő vége előtt 15 perccel el kell hagyni.
27. A medencébe ejtett tárgyakért, értékekért stb. felelősséget a Strand nem vállal, lefolyók-, csővezetékek ez okból történő szétszedését, ellenőrzését stb. a Strand nem vállalja.

IV. Közrend, Közbiztonság

28. Az értékmegőrző széfben elhelyezett, illetve a Strand területén őrizetlenül hagyott tárgyakért felelősséget nem vállalunk. Az értékmegőrző széfnek kulcsának elvesztése esetén a tárgyak visszaszolgáltatása a Strand napi pénztárzárásával egyidőben történhet, és a kaució nem kerül visszafizetésre. Az értékeket elsődlegesen az öltözőszekrény kulcsot visszahozó személynek szolgáltatjuk ki, tehát nem vállalunk felelősséget azért, ha a kulcsot illetéktelen hozza vissza. Az öltözőszekrényt minden nap a távozáskor ki kell üríteni.
29. A Vendégek által talált tárgyak leadása a pénztárban történik. Amennyiben a talált tárgy jogos tulajdonosa jelentkezik, személyi igazolványának felmutatásával és aláírásával kell az átvételt igazolnia. A talált tárgyak a pénztárnál vehetők át a nyitvatartási időben. A talált tárgyakat csak harminc napig őrizzük meg.


V. A Strand területén betartandó előírások

30. A Strand szolgáltatásait egészséges, fertőző vagy fertőzést okozó betegségtől, továbbá felületi vagy mélyebb szövetet érintő bőrsérüléstől mentes Vendégek vehetik igénybe. A fenti tünetekkel rendelkező személyek nem jogosultak a Strand szolgáltatásait igénybe venni.
31. Az ittas, kábítószer, vagy egyéb tudatmódosító szer hatása alatt álló Vendégek a Strand területére nem léphetnek, illetőleg kötelesek a Strand területét elhagyni. A Strand területén a Vendégek kötelesek a közegészségügyi és higiéniai szabályokat betartani!
32. A Strand területére állat –  vakvezető, terápiás kutyát kivéve – nem vihető be, illetve állat ott nem tartható.
33. Szemetet, hulladékot az erre kijelölt hulladékgyűjtőbe kötelesek elhelyezni a Vendégek.
34. Tilos
(1) a Vendégek elől elzárt területekre belépni, a lezárt eszközöket használni;
(2) 12. életévét betöltött Vendég részére a különböző nemű öltözőkbe, mosdókba, zuhanyozókba történő belépése és tartózkodása;
(3) a Strand területén olyan magatartást tanúsítani, ami saját vagy mások testi épségét veszélyezteti, a strandolók vagy pihenni vágyó Vendégek nyugalmát zavarja;
(4) medencék oldalfalairól álló helyzetből, lendületes nekifutással beugrani;
(5) forró vagy felhevült testtel a medencék használata;
(6) a Strand területén tudatmódosító, vagy más bódító szer használata és fogyasztása;
(7) a szemetelés, tűzrakás, jármű vagy más testi épséget és egészséget veszélyeztető tárgy behozatala, használata;
(8) a Strand területén a kijelölt dohányzóhelyen kívül TILOS A DOHÁNYZÁS! A Strand területén a kijelölt dohányzóhely DOHÁNYZÁSRA KIJELÖLT HELY külön jelzéssel került megjelölésre;
(9) a medencébe – beleértve a gyermek- úszó és termál medencét is – nem szobatiszta - kivéve a speciális zárt úszópelenkával ellátott - gyermeket bevinni;
(10) a medencéket speciális széklet-, vizelet visszatartási problémák miatt nem kisgyermeknek egészségügyi pelenkával, betéttel igénybe venni;
(11) a közös (zuhany), lábmosó használata nélkül igénybe venni, medencékben tisztálkodó szert használni;
(12) a vizet szennyezni;
(13) a medencékbe törékeny tárgyat (poharat stb.) labdát vagy bármely baleset, sérülés előidézésére alkalmas, ill. vendégeket zavaró (a medencékben nem a Strand által rendszeresített eszközt) dolgot bevinni, kivétel az edzések, oktatások, terápiás órák időtartamában az edzők, oktatók, terapeuta felelősségében és engedélyében az edzéshez, oktatáshoz, terápiához szükséges mértékben;
(14) a medencékbe olyan öltözékben bemenni, amely felületének mérete okán közegészségügyi, vízminőségi és balesetvédelmi szempontból aggályos. Erre tekintettel a medencéket az alsó testrészen legfeljebb térdig érő, a felső testrészen pedig kizárólag vállig érő Strandruhában szabad igénybe venni;
(15) a medencéket utcai ruhában és/vagy mezítelen testtel használni;
(16) a medencékbe ételt/italt vinni, azt ott fogyasztani;
(17) olajos, homokos, szennyezett testtel a medencéket használni;
(18) az úszni nem tudóknak a mély vizet használni;
(19) a Strand területén engedély nélkül szórólapot osztani, illetve elhelyezni;
(20) a Vendég által hozott elektronikai eszközt pl:(hajszárítót) használni;
(21) a Strand területére robbanómotoros gépjárművel behajtani;
(22) a Strand területén tüzet rakni, rádiót, CD, MP3 stb. lejátszót, illetve bármilyen más, zene lejátszására alkalmas eszközt, továbbá hangszereket oly módon használni, hogy az másokat zavarjon;
(23) közerkölcsöt, közrendet sértő módon viselkedni, az együttélés szabályait megsérteni, például:
obszcén, trágár megjegyzések kinyilvánítása,
fizikális bántalmazás,
faji, etnikai, vallási hovatartozás, szexuális beállítottság miatti gyűlöletkeltés,
szexuális indíttatású testi érintkezés.
A hölgyeknek a monokini engedélyezett.
(24) a Strand létesítményeiben ügynöki, politikai tevékenységet folytatni;
(25) a Strand területén tiltott szerencsejátékot űzni;
(26) a Strand teljes területén szeszes italt fogyasztani. A tilalom a büfé előterére nem vonatkozik;

VI. Rendkívüli helyzetben hozható intézkedések
35. Üzemeltető az életet és a testi épséget veszélyeztető rendkívüli időjárási viszonyok között (viharos szél, villámlás, hirtelen jégeső, felhőszakadás, egyéb időjárási tényező, műszaki hiba) a medencék használatát ideiglenesen, vagy az adott naptári napra vonatkozóan jogosult szüneteltetni. A korlátozást, a medencék elhagyására történő felszólítást hangosbemondó és/vagy strand személyzetének személyes szóban történő felhívással köteles a Vendégek tudomására hozni. A Vendégek ebben az esetben kötelesek a medencéket – mérlegelés nélkül -azonnak elhagyni. A fenti felszólítás ellenére történő medencehasználat a Strand területéről történő azonnali kitiltást vonja maga után. A medencehasználat időjárási okokból történő ideiglenes, vagy végleges jellegű korlátozásából eredően a Strand a Vendégek részére kártérítést nem köteles fizetni.
36. Technikai, vagy egyéb más okból a medencék üzemeltetésből történő lezárása jelzőszalagos lekerítéssel, figyelmeztető felirat és figyelmeztető piktogram kihelyezésével történik. Tilos a Vendégek elől lezárt területekre belépni, a lezárt eszközöket, területeket használni! A lezárást, egyéb korlátozásokat és a figyelmeztető jelzéseket figyelmen kívül hagyó Vendégek kötelesek az ebből eredő károkért helytállni. Ezen károk körébe tartozik az Üzemeltető sérelmére bekövetkező vagyoni és nem vagyoni károk köre is.
37. Technikai hibából eredő szolgáltatás csökkenésnél az üzemeltető fenntartja a jogot, hogy saját hatáskörében döntse el, hogy alkalmaz-e díjváltozást.
38. A Strand berendezési, felszerelési, kölcsönzési tárgyaira a Vendégek kötelesek vigyázni. A szándékos vagy gondatlan károkozás, mulasztás az okozott kár megtérítése iránti eljárást vonja maga után.
39. Tűz-, bombariadó, egyéb rendkívüli esemény esetén a Strand alkalmazottainak utasításait kell követni.

VII. Az Üzemeltetést végző személyzet kötelezettségei
40. A Strand területén nyitvatartási időben elsősegélyhely üzemel. Minden sérülést, rosszullétet a Strand legközelebbi munkatársának azonnal köteles a Vendég jelezni! Elsősegélynyújtó a mindenkori úszómester, a Strand nyitva tartásán kívüli edzések során az edző. A sérülés, rosszullét ellátásáról az érintett úszómester nyilvántartást köteles vezetni. Az érintett Vendégnek a „sérülési napló”-ba tett bejegyzést alá kell írnia.
41. A Strand biztonsági felügyeletéért, az általános tisztaságért, káresetek, vendégpanaszok, balesetek, talált tárgyak kezeléséért, az események naplózásáért, hatósági ellenőrzések esetén az ellenőrzésben való közreműködésért az üzemeltető által megbízott személy a felelős.
42. Rendkívüli esemény és baleset esetén a Strand vezető értesítése kötelező!
43. A Strand személyzetének kötelessége a Strand rendjét biztosítani, szükség esetén hatóságok bevonásával.
44. A Strandon felelős szolgálati tevékenységet ellátó (strandvezető, pénztáros és jegykezelő, úszómester, egyéb személyzet) hivatalos személynek tekintendő, és mint ilyet, a hivatalos személyekre vonatkozó védelem illeti meg.

VIII. Jogok, kötelességek

45. A belépőjegy megvásárlásával a Vendég hozzájárul, hogy a Strandon készült fotókat, felvételeket, a Strand saját reklám és promóciós tevékenységéhez eseti jelleggel szabadon felhasználhassa.
46. A Strandolók a szolgáltatás módjára, minőségére, a kiszolgáló személyzet magatartását illetően, a Strand üzemeltetésével kapcsolatosan kifogást vagy elismerést tehetnek a pénztárban erre a célra elhelyezett Vásárlók könyvében, vagy a Fogyasztóvédelmi Hatóságnál a törvényben rögzített módon.
47. A Strand köteles a panaszt, észrevételt, javaslatot a vonatkozó szabályok szerint kivizsgálni, illetőleg ennek alapján intézkedni, a hatályos jogszabályok által előírt határidőben köteles megválaszolni.
48. A csoportok, különös tekintettel a gyermekcsoportok vezetői felelősek a csoport fegyelméért, élet-, baleset-, és vagyonbiztonságáért, a Házirendben foglaltak betartásáért és betartatásáért.
49. Iskolai, óvodai, egyesületi, egyéb szervezésben érkező csoportokat, kísérői, edzői felügyelet nélkül hagyni tilos, különösen a nyitvatartási időn kívüli edzések, tanfolyamok foglalkozások alatt, a Strandon való teljes tartózkodásuk idején, mindaddig, míg a Strandot el nem hagyják, kísérői, edzői felügyelet kell biztosítani a számukra!
50. Az úszómesterek, illetve a személyzet útmutatásait minden vendégnek be kell tartani.
51. A játszótéri eszközöket az ott feltüntetett korú Vendég térítés nélkül veheti igénybe. A játszótér játékai, csúszda, a sportpálya és sporteszközök csak saját felelősségre, rendeltetésszerűen használhatók.
52. A Strand szolgáltató helyeit, szolgáltatásait különösen az úszómedencék mélyvízi részeit, játékokat és tornaszereket, mindenki csak saját felelősségére veheti igénybe.
53. A Vendég hibájából, a létesítmények nem rendeltetésszerű használatából eredő balesetekért, károkért felelősséget nem vállalunk. A Strand területén működő kereskedelmi egység és egyéb, az üzemeltetővel szerződéses jogviszonyban álló szolgáltatók által a vendégeknek okozott károkért a Strand felelősséget nem vállal.
54. Bármilyen rendkívüli eseményt, személyi sérülést, tűzesetet, balesetveszélyes eszköz vagy tárgy jelenlétét kérjük jelezzék a személyzetnek, akik a megfelelő szabályzat alapján kötelesek haladéktalanul intézkedni.
55. Bármely szolgáltatás jogosulatlan használata esetén a személyzet a további szolgáltatások igénybe vételét megtagadhatja, illetve a vendéget a létesítmény elhagyására kötelezheti, a Vendég kártalanítása nélkül.
56. A Házirend betartása, betartatása a Strand területén tartózkodó minden vendégre és a személyzetre nézve kötelező.
57. A Strand igénybevétele során a vendégek kötelesek a HÁZIREND előírásait betartani. A belépőjegy megvásárlásával a HÁZIREND rendelkezéseit a Strand vendégei önmagukra nézve 58telező érvényűnek ismerik el.
59. Aki szándékosan, vagy gondatlan magatartásával kárt okoz, attól az üzemeltető a kár megtérítését igényelheti.
60. A HÁZIRENDBEN foglalt előírásokat kérjük megtartani. Ezért aki az ebben foglaltak betartását nem vállalja, vagy figyelmeztetés ellenére nem tartja be, attól a szolgáltatás megtagadható.
61. Aki a jelen rendelkezésben foglaltakat nem tartja be, attól a szolgáltatás megvonható, indokolt esetben a Strand területéről kitiltható, függetlenül a már megvásárolt szolgáltatási díjtól és a Házirend nem ismeretétől.
62. A vendéget érő káresetről káreseti jegyzőkönyvet kell felvenni, amely alapja lehet a kár megtérítésének. A káreset mértékéről és megtérítéséről a jegyzőkönyv alapján az üzemeltető dönt.

IX. Szankciók

63. Az úszómesterek, személyzet, biztonsági őrök, valamint a Strand munkatársainak kérését, illetve utasításait minden esetben be kell tartani!
64. A Strandról kitiltható az a személy,
(1) aki a Házirendet megsérti, és tevékenységét a személyzet figyelmeztetése után sem szünteti meg;
(2) akinek a Strand területén tanúsított magatartása kirívóan közösségellenes, másokban megbotránkozást, riadalmat kelthet, és amellyel kapcsolatosan panaszos bejelentés érkezik, vagy a személyzet kénytelen rendőrségi kiszállást kérni, illetve rendőrségi feljelentést tenni;
(3) akinek a magatartása fizikai erőszakot, más Vendég egészségét, testi épségét veszélyezteti vagy bármilyen szexuális jellegű cselekményt valósít meg;
(4) Aki a Strand berendezéseit szándékosan megrongálja, vagy eltulajdonítja, valamint a Strandvizet szennyezi, az a kár, a kieső bevétel megtérítésére is kötelezhető, ellene szabálysértési eljárás indítható és a Strand területéről eltávolítható, teljes szezonra kitiltható. Az ügy súlyosságától függően, hatósági intézkedés kérhető;

65. A Strand területéről történő kitiltás az okozott kártól, a Házirend megsértésének súlyosságától és gyakoriságától függően lehet aznapi, több napos, továbbá egész szezonra kiterjedő.
66. Azon személy, személyek, akik ellen a házirend megsértése, vagy a vendégek zavarása miatt hatósági segítséget kell kérni, a szezon időtartamára automatikusan kitiltásra kerülnek a Strand területéről.

67. A kitiltott személyekről az üzemeltető írásos jegyzetet készít, melyről nyilvántartást vezethet.

